Lacus Bodamicus, pictura Ioannis Sebastiani Dirr de anno 1809.
Navis traiectoria *Fons Bleaudi* vulgo *Fontainebleau*.
**Lacus Bodamicus** seu **Lacus Brigantinus** (Theodisce: *Bodensee* ; Francogallice: *Lac de Constance*) est lacus inter Helvetiam, Austriam Germaniamque.

Geographia
----------

### Divisio

Sunt partes lacus quatuor:

* Lacus Bodamicus superior
* Lacus Bodamicus sensu stricto sive *Lacus Iberungensis*
* Rhenus lacus, inter urbem Constantiam et insulam Triboldingerbohl vicumque Triboldingam
* Lacus Bodamicus inferior

### Adfluentes

Rhenus fluvius inter urbem Brigantium et vicum Helveticum Fanum Sanctae Margarethae in Lacum Superiorem fluit. Efflux primus Constantiae est, ubi Rhenus ad Lacum inferiorem fluit, et deinde in Rhenum altum.

### Pagi civitatum adiacentium

Lacus Germaniae partibus Bavaria, Badenia, Virtembergia, Helvetiae pagis Sanctogallum Turgoviaque, Austriae civitate Cisarulana circumiectus est.

### Urbes apud Lacum

* Arbor Felix, urbs Helvetica
* Arguna
* Brigantium (Austria), urbs Austriaca
* Radolphi Cella
* Constantia
* Lindavia, insula et urbs Bavarica
* Tasgetium, Helvetiae
* Portus Friderici, Germania
* Cornu Sancti Romani
* Meersburg

Historia
--------

Strabo est primus geographicus, qui de lacu nuntiabat. Mela anno circiter 43 de Lacu Veneto (=Lacus Superior) et Lacu Acronio (=Lacus Inferior) scribebat. Plinius maior lacum "Lacum Brigantinum" nominabat. Medio aevo nomina Lacus Bodamici et Lacus Constantini nasciuntur.

Plinius, *Naturalis historia* libro 9: "proxima est mensa iecori dumtaxat mustelarum, quas, mirum dictu, inter Alpis quoque lacus Raetiae Brigantinus aemulas marinis generat."

Pomponius Mela, *De situ orbis* libro 3: "Rhenus, ab Alpibus decidens, prope a capite duos lacus efficit, Venetum et Acronium: mox, diu solidus, et certo alveo lapsus, haud procul a mari huc et illuc dispergitur; sed, ad sinistram, amnis etiam tum, et donec effluat, Rhenus; ad dextram, primo angustus et sui similis, post, ripis longe ac lace recedentibus, jam non amnis, sed ingens lacus, ubi campos implevit, Flevo dicitur; ejusdem nominis insulam amplexus, fit iterum arctior, iterumque fluvius emittitur."

Homines circa 3000 annorum a.C.n. litora lacus primum incolebant. Circa 400 a.C.n. populi Gallorum, Helvetii, Vindelici, et Brigantini invadebant. Romani anno 15 a.C.n. terram circa lacum expugnabant.

Navigatio
---------

Ab Aevo antiquo super lacum navigatio ad commeatum onerarium, piscationem et peregrinationem adhibita est. Naves traiectoriae inter portus Constanciae, Meersburgi, Cornu Sancti Romani et Portus Friderici vehuntur.

Nexus interni
-------------

* Aquae cadentes Rhenenses
* Augia insula
* Augia Dives
* Condominium (ius)
* Classis alba Lacus Bodamici
* Imperia (statua)
* Potamico (palatium)

Notae
-----

1. ↑  Aliis nominibus attestatus: Potamicus, Podamicus, Podomus, Botamicus, Acronius, Venetus, Angiensis Constantiensis lacus, Lacus Brigantinus Acronius, Lacus Acronianus, Mare Sueviae, Lacus Constantinus.

Bibliographia
-------------

Eichenseer, C. (1965). De lacu Brigantino congelatu - Bodenseegefrörne. Constantiae: In aedibus confinium lacus **(Latine et Theodisce)**

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Lacum Bodamicum** spectant. |

* De Lacu Bodamico.
* Situs publicus de lacu.
* Commissio ad Protectionem aquae Lacus Bodamici.
* De Historia Lacus Bodamici.

Helvetiae lacus

|  |  |
| --- | --- |
|  | Helvetiae vexillumHelvetiae vexillum |
| Aegerius | Baldeggius | Bodamicus | Brienzensis | Ceresium | Erliacensis | Everdunensis | Gryphi | Lacus de Seigen | Lauerzersee | Lemannus | Muratensis | Oeschinensee | Pfäffikersee |  Quattuor Regionum | Sarnensis | Sempachensis | Silsensis | Silvaplanensis | Tigurinus | Thunensis | Verbanus | Walensee | Zugersee |
|  |